30 กันยายน 2568

**เฮงเค็ลปรับเปลี่ยนกลยุทธ์ด้านการจัดจำหน่ายผลิตภัณฑ์กาวสำหรับแบรนด์ผู้บริโภคและช่างฝีมือในภูมิภาคเอเชียตะวันออกเฉียงใต้**

**กรุงเทพฯ ประเทศไทย** – เฮงเค็ลจะปรับเปลี่ยนรูปแบบการจัดจำหน่ายผลิตภัณฑ์กาวสำหรับแบรนด์กลุ่มผู้บริโภคและช่างฝีมือ รวมถึงพอร์ตโฟลิโอและการดำเนินงานในภูมิภาคเอเชียตะวันออกเฉียงใต้ โดยจะเริ่มตั้งแต่เดือนมกราคม 2569 เป็นต้นไป หลังจากกระบวนการเปลี่ยนผ่านที่ได้รับความเห็นชอบร่วมกัน เฮงเค็ลและพันธมิตรผู้จัดจำหน่าย บริษัท โอโจ โกลบอล เทรดดิ้ง จำกัด จะสิ้นสุดข้อตกลงการจัดจำหน่ายภายในวันที่ 31 ธันวาคม 2568

การตัดสินใจในครั้งนี้เป็นผลจากการทบทวนกลยุทธ์ของบริษัท และสะท้อนถึงเจตนารมณ์ของเฮงเค็ลในการเดินหน้าสู่ทิศทางใหม่เพื่อการเติบโตในตลาดของภูมิภาคนี้

เฮงเค็ลยังคงมุ่งมั่นอย่างเต็มที่ต่อการดำเนินธุรกิจในตลาดภูมิภาคเอเชียตะวันออกเฉียงใต้ และจะยังคงให้บริการแก่พันธมิตรผู้จัดจำหน่าย พันธมิตรค้าปลีก และผู้บริโภคอย่างต่อเนื่องด้วยแบรนด์ชั้นนำระดับโลกที่ได้รับความไว้วางใจ และพอร์ตโฟลิโอผลิตภัณฑ์ที่หลากหลาย ทั้งนี้ได้จัดตั้งทีมงานเฉพาะทางเพื่อดูแลการเปลี่ยนผ่านให้ดำเนินไปอย่างราบรื่น โดยไม่กระทบต่อการให้บริการและการจัดส่งสินค้าตลอดช่วงเวลานี้

เฮงเค็ลจะใช้โอกาสนี้ในการเสริมสร้างความแข็งแกร่งของการดำเนินงานในภูมิภาค และเร่งขับเคลื่อนแผนการเติบโตให้สอดคล้องกับความต้องการของผู้บริโภคที่เปลี่ยนแปลงอย่างต่อเนื่อง

“ภูมิภาคเอเชียตะวันออกเฉียงใต้เป็นตลาดเชิงกลยุทธ์ที่สำคัญของเฮงเค็ล เรามุ่งมั่นในการสร้างความร่วมมือที่แข็งแกร่ง พร้อมส่งมอบคุณค่าให้แก่ลูกค้าและผู้บริโภคของเรา โดยยึดมั่นในนวัตกรรม คุณภาพและความไว้วางใจ ซึ่งเป็นหัวใจสำคัญในการเติบโตของตลาดภูมิภาคนี้” - Guy Boone รองประธานองค์กร ฝ่ายธุรกิจผลิตภัณฑ์กาวสำหรับผู้บริโภคและช่างฝีมือ กล่าว

สอบถามข้อมูลด้านการดำเนินงาน กรุณาติดต่อ:

Ms. Daniela Inacio Frederico Mr. Charles Vint คุณ กฤษณ์ ทวีพันธุ์สานต์
daniela.inacio@henkel.com charles.vint@henkel.com krit.taweepansarn@henkel.com

**เกี่ยวกับเฮงเค็ล**

เฮงเค็ลครองตำแหน่งผู้นำในตลาดระดับโลกทั้งในกลุ่มธุรกิจอุตสาหกรรมและธุรกิจสินค้าอุปโภคผู้บริโภค ด้วยแบรนด์ นวัตกรรม และเทคโนโลยีที่แข็งแกร่ง ในธุรกิจเทคโนโลยีกาว เฮงเค็ลเป็นผู้นำระดับโลกในตลาดกาว ซีลแลนท์ และเคมีภัณฑ์เพื่อการเตรียมพื้นผิว ส่วนในธุรกิจคอนซูเมอร์แบรนด์ของบริษัทมีบทบาทสำคัญในหลายตลาดและหลากหลายหมวดหมู่ โดยเฉพาะในกลุ่มผลิตภัณฑ์ซักผ้า ดูแลบ้าน และ ผลิตภัณฑ์ดูแลเส้นผม แบรนด์ที่แข็งแกร่งที่สุดสามแบรนด์ของเฮงเค็ล ได้แก่ Loctite, Persil และ Schwarzkopf ในปีงบประมาณ 2024 เฮงเค็ล มีรายได้มากกว่า 21.6 พันล้านยูโร และมีกำไรจากการดำเนินงาน (ปรับปรุงแล้ว) ประมาณ 3.1 พันล้านยูโร หุ้นบุริมสิทธิของเฮงเค็ล จดทะเบียนอยู่ในดัชนี DAX ของตลาดหลักทรัพย์เยอรมนี เฮงเค็ลมีประวัติศาสตร์อันยาวนานด้านความยั่งยืน และมีแผนกลยุทธ์ด้านความยั่งยืนที่ชัดเจนพร้อมเป้าหมายที่เป็นรูปธรรม เฮงเค็ลก่อตั้งขึ้นในปี 1876 และปัจจุบันมีพนักงานหลากหลายเชื้อชาติกว่า 47,000 คนทั่วโลก ซึ่งล้วนขับเคลื่อนด้วยวัฒนธรรมองค์กรที่เข้มแข็ง ค่านิยมร่วมกัน และเป้าหมายเดียวกัน "Pioneers at heart for the good of generations.” ดูข้อมูลเพิ่มเติมได้ที่ [www.henkel.com](http://www.henkel.com)